**Gode** (amharski: ጎዴ, somalski: *Godej*) je grad u istočnoj Etiopiji, u Regiji Somali u Zoni Gode. Gode je udaljen oko 890 km istočno od glavnog grada Adis Abebe i oko 214 km zapadno od somalske granice (prijelaz Ferfer). Gode je bio glavni grad Regije Somali od 1992 (u cilju smirenja snažnog somalskog separatističkog pokreta), sve do početka 1994, kad je upravno sjedište regije premješteno u Džidžigu, koja ima bolju infrastrukturu i prometnu povezanost. 

Gode ima aerodrom (IATA kod GDE) s redovnim letovima koje održava etiopska avio kompanija. Most preko rijeke Šebele izgrađen je 1968 u predgrađu Godea.

Historija
---------

Prije početka Ogadenskog rata, Gode je bio garnizon u kome je boravila 5. brigada 4. divizije, raspoređena u pet vojnih kampova u okolici grada.  Gode su zauzele jedinice Zapadnog somalskog oslobodilačkog fronta krajem srpnja 1977 i držale su ga u svojim rukama skoro do kraja Ogadenskog rata 1980 Tad su jedinice Prve etiopske revolucionarne armije pod zapovjedništvom brigadnog generala Demissa Bulta, u operaciji Laš oslobodile Gode (novembar 1980) Potom je Gode korišten kao uporište iz kojeg je etiopska vojska išla u operacije čišćenja terena od ostataka somalske vojske i gerilaca.

Gode je došao na naslovnice svjetskih novina, zbog pojave teške gladi; 1981 i ponovno 1991 godine. Tad je UN organizirao avio most za Gode, i organizirao veliki izbjeglički kamp za oko 80.000 ljudi.

Gradonačelnik Godea Muktar Aden Gedden ubijen je 26. jula 1994, u do danas nerazjašnjenom atentatu, za koji nijedan pojedinac ili grupa nije preuzela odgovornost.

Stanovništvo
------------

Prema podacima Središnje statističke agencije Etiopije -(CSA) za 2005 grad Gode imao je 68,342 stanovnika, od toga 39,479 muškaraca i 28,863 žena. Gode je najveći grad u woredi Gode. 

Najveća etnička grupa u Godeu su Somalci koji čine 95.6% stanovnika, slijedeća veća etnička grupa su Amharci sa 2.7% , sve ostale grupe imaju 1.7%. 11,044 stanovnika ili 24.1% su školska djeca.

Izvori
------

1. ↑  Field Trip Report Jijiga, 22 to 29 April 1994, UNDP Emergencies Unit for Ethiopia report (pristupljeno 20. decembra 2008.)
2. ↑  
[
ORTGIR.pdf "Local History in Ethiopia"] The Nordic Africa Institute website 
(pristupljeno 21. novembra 2007.)
3. ↑  Gebru Tareke, "From Lash to Red Star: The Pitfalls of Counter-Insurgency in Ethiopia, 1980-82", *Journal of Modern African Studies*, 40 (2002), str. 471
4. ↑  Gode and Kalafo zones Region 5 (Somali), UNDP Emergencies Unit for Ethiopia report, dated 15 August 1994 (pristupljeno 20. decembra 2008.)
5. ↑  [ CSA 2005 
National Statistics] Arhivirano 2007-08-13 na Wayback Machine-u, Table B.4
6. ↑  *The 1994 Population and Housing Census of Ethiopia: Results for Somali Region*, vol.1 Arhivirano 2008-11-19 na Wayback Machine-u, Tables 2.3, 2.14, 3.4 and 3.7. The 1994 Ethiopian National Census was delayed in the Somali Region until 
September 1997.

| * p
* r
* u
Gradovi u Etiopiji |
| --- |
| Adama • Adis Abeba • Adigrat • Adva • Ambo • Arba Minč •Asela • Avasa • Aksum • Bahir Dar • Debre Berhan • Debre Markos • Debre Tabor • Debre Zejit • Degehabur • Dembidolo • Dese • Dila • Dire Dava • Gambela • Goba • Gode • Gondar • Harar • Irgalem • Džidžiga • Džima • Kebri Dahar • Kombolča • Mek'ele • Negele Arsi • Negele Boran • Nekemte • Šašamane • Sodo • Veldija • Vukro • Zivaj | Etiopska zastava |

  


***Gode*** na Wikimedijinoj ostavi